પોતાના ક્રિએટિવ એક્ટિવિઝમના 20 કરતા વધુ અનુભવના આધારે તેમણે ભારતી ક્રિએટિવ્ઝની ઓક્ટોબર 2015માં સ્થાપના કરી જેના દ્વારા લોકોને શહેરમાં થતા વિવિધ કાર્યક્રમોની માહિતી મળતી. ભારતી ક્રિએટિવ્ઝ હાલમાં કોમર્શિયલ વેન્ચર તરીકે ખાસ કામગીરી કરતું નથી અને સોશિયલ મીડિયા પર પણ તેની ખાસ હાજરી નથી. બીજી તરફ તેઓ જણાવે છે કે, તેમણે પોતાના પ્લેટફોર્મ અગનપાકી ડૉટ કૉમની રચના કરી છે જેના દ્વારા લોકોને વિવિધ ઈવેન્ટ્સની માહિતી મળશે. પોતાના આ માધ્યમથી તેઓ ઈવેન્ટ્સની શોધ કરતા લોકો અને દર્શકોની શોધ કરતા આયોજકો વચ્ચે સેતુ સમાન બની રહેશે.